बाल कल्याण समिति बस्ती के निर्देश पर सभी किशोरियों को अपने साथ लेकर चाइल्ड लाइन की टीम शनिवार की देर शाम महराजगंज के लिए रवाना हो गई। रविवार (10 जून) दोपहर परिजनों के पहुंचने और सारे साक्ष्य देखने के बाद सभी किशोरियों को उनके परिवारीजनों के सुपुर्द कर दिया गया। उधर, किशोरियों की गिरफ्तारी की सूचना मिलते ही गांव के सभी लोग स्तब्ध रह गए। पूरे दिन सिर्फ एक ही चर्चा होती रही कि पुलिस ने बिना सोचे-समझे गलत सूचना के आधार पर आध्यात्मिक शिक्षा लेने जा रही किशोरियों को परेशान किया।